
Raport de specialitate
privind aprobarea mandatării Primarului Municipiului Drobeta Turnu Severin pentru semnarea la notarul public a actelor translative ale dreptului de proprietate pentru terenul în suprafață de 128 mp, situat în Municipiul Drobeta Turnu Severin, Punctul Roșiori, intabulat în CF 71728, având NC 71728

Prin referatul de aprobare nr. ________/______2024 Viceprimarul  Municipiului Drobeta Turnu Severin, domnul Daniel Olimpiu Cîrjan propune adoptarea unui proiect de hotărâre de consiliu local privind aprobarea mandatării Primarului Municipiului Drobeta Turnu Severin pentru semnarea la notarul public a  actelor translative ale dreptului de proprietate pentru terenul în suprafață de 128 mp, situat în  Municipiul Drobeta Turnu Severin, Punctul Roșiori, intabulat în CF 71728, având NC 71728.
1. Necesitatea si oportunitatea proiectului
       Proiectul de hotărâre este necesar și oportun având în vedere următoarele considerente:
1. necesitatea punerii în practică a celor dispuse prin Decizia nr. 593/A/17.10.2023 pronunțată de Tribunalul Mehedinți în Dosarul nr. 12463/225/2018, rămasă definitivă;
1. faptul că pentru realizarea prevederilor HCL nr. 148/2003 de aprobare a documentației de urbanism în faza PUZ pentru lotizare și construirea de locuințe în zona Serpentina Roșiori – B-dul Aluniș Vest este necesară realizarea de căi de comunicații, respectiv alei și străzi, în speța de față fiind vorba despre str. Aleea Aviatorilor;
1. [bookmark: _Hlk177547455]situația apărută în sensul achitării sumei de 41.900 lei, reprezentând despăgubiri pentru terenul în suprafață de 128 mp, situat în  Municipiul Drobeta Turnu Severin, Punctul Roșiori, intabulat în CF 71728, având NC 71728 în favoarea domnului Cosmeiu Viorel Silviu, conform Deciziei nr. 593/A/17.10.2023 pronunțată de Tribunalul Mehedinți în Dosarul nr. 12463/225/2018, rămasă definitivă;
1. dispozițiile art. 858 din Legea nr. 287/2009 privind Codul civil, conform cărora: „Proprietatea publică este dreptul de proprietate ce aparţine statului sau unei unităţi administrativ-teritoriale asupra bunurilor care, prin natura lor sau prin declaraţia legii, sunt de uz ori de interes public, cu condiţia să fie dobândite prin unul dintre modurile prevăzute de lege.”;
1. dispozițiile art. 863, lit. a din Legea nr. 287/2009 conform cărora: “dreptul de proprietate publică se dobândește prin achiziție publică, efectuată în condițiile legii”;
1. dispozițiile art. 46, alin. 2, lit. a din Legea nr. 273/2006 privind finanțele publice locale alin. 1, conform cărora:“(1) prin programele de investiții se nominalizează obiectivele de investiții grupate pe: investiții în continuare, investiții noi și poziția globala alte cheltuieli de investiții, pe categoria de investiții ...  (2) poziția globală alte cheltuieli de investiții, cuprinde următoarele categorii de investiții: lit. a – achiziții de imobile”;
1. dispozițiile art. 29 alin.1 lit. a din Legea nr. 98/2016 privind achizițiile publice conform cărora cumpărarea terenului în suprafață de 128 mp, situat în  Municipiul Drobeta Turnu Severin, Punctul Roșiori, intabulat în CF 71728, având NC 71728 constituie excepție de la legea achizițiilor publice.
Cumpărarea terenului este oportună întrucât este necesară realizarea de căi de comunicații, în speță alei și străzi, în zona Serpentina Roșiori – B-dul Aluniș Vest, mai precis str. Aleea Aviatorilor, fără acest teren proiectele urbanistice din zona menționată neputându-se finaliza. Imobilul cumpărat se va înregistra ca bun aparținând domeniului public al Municipiului Drobeta Turnu Severin, la valoarea de inventar comunicată de Serviciul financiar-contabil, iar inventarul bunurilor care aparțin domeniului public local se va completa corespunzător. Cumpărarea acestui imobil teren constituie excepție de la Legea nr. 98/2016 privind achizițiile publice cu modificările și completările ulterioare în conformitate cu dispozițiile art. 29, alin. 1, lit. a din legea respectivă.
În acest context propunem ca în ședința ordinară a Consiliului Local al Municipiului Drobeta Turnu Severin să fie adoptat proiectul de hotărâre privind mandatarea Primarului Municipiului Drobeta Turnu Severin pentru semnarea la notarul public a actelor translative ale dreptului de proprietate pentru terenul în suprafață de 128 mp, situat în Municipiul Drobeta Turnu Severin, Punctul Roșiori, intabulat în CF 71728, având NC 71728.

1. Legalitatea 
Susținerea proiectului din punct de vedere legal este fundamentată pe dispozițiile art. 858, 863 lit. a, din Legea 287/2009 privind Codul civil, ale art. 46, alin. 2, lit. a din Legea 273/2006 privind finanțele publice locale, ale art. 29 alin. 1, lit a, din Legea nr. 98/2016 privind achizițiile publice și pe dispozițiile art. 84, art. 129 alin. 1, alin. 2 lit. c și d, art. 139 alin. 2 coroborat cu art. 5 lit. dd, respectiv art. 196 alin. 1, lit. a din OUG nr. 57/05.07.2019 privind Codul administrativ.
În acest sens în conformitate cu dispozițiile art. 136 alin. 8, lit. b din OUG nr. 57/2019 privind Codul administrativ a fost întocmit raportul de specialitate al Direcției Patrimoniu cu privire la mandatarea Primarului Municipiului Drobeta Turnu Severin pentru semnarea la notarul public a actelor translative ale dreptului de proprietate pentru terenul în suprafață de 128 mp, situat în Municipiul Drobeta Turnu Severin, Punctul Roșiori, intabulat în CF 71728, având NC 71728.

Proiectul de hotărâre cu întreaga documentație va fi supus spre dezbatere și aprobare în ședința ordinară a Consiliului Local al Municipiului Drobeta Turnu Severin.
	Atașăm prezentului raport :
1. Decizia nr. 593/A/17.10.2023 pronunțată de Tribunalul Mehedinți;
1. Ordinele de plată nr. 1882/ 05.06.2024, respectiv 1883/06.06.2024;
1. extrasul de informare de carte funciară.


     Director D.P.,			                         Șef Serviciu,              
    Radu Lăpădat					    Felix Nuhaiu

